钦定古今图书集成/方舆汇编/职方典/第1515卷 > 《通志》
## 钦定古今图书集成/方舆汇编/职方典/第1515卷 > 《通志》

昆明蛮

昆弥国《唐书》一曰昆明，西朝彝也。在爨之西，洱河为界。其俗与突厥略同。相传云，与匈奴本兄弟国。汉武帝得其地，入益州部，其后复绝。诸葛亮定南中，亦所不至。武德四年，嶲治中吉弘使南宁，因至其国，谕之入贡。《新唐书》又云：土歊湿，宜秔稻，随水草畜牧，夏出高山，冬入深谷。今澜沧卫、永宁、浪渠间，当是其地。风俗亦略同《大理》。